JUVAN KUNTA	OTE PÖYTÄKIRJASTA

Kunnanhallitus 		§ 7	07.01.2008

LAUSUNNON ANTAMINEN KÄRÄJÄOIKEUSVERKOSTON KEHITTÄMISTÄ KOSKEVASTA MIETINNÖSTÄ
23/00/03/2008
KHALL § 7	(Asian valmistelija Esko Vuokko, puh. 7551 212)	Q.&~ 3t	aOOI L t cJe'c-ovi
Oikeusministeriö kirjelmällään 23.11.2007 OM 8/31/2007 pyytää kuntien lausuntoa oikeusministeriön työryhmän mietinnöstä Käräjäoikeusverkoston kehittäminen (Työryhmämietintö 2007:12).

Lausunto pyydetään toimittamaan viimeistään 31.1.2008 mennessä.

Työryhmän tuli toimeksiantonsa mukaan tehdä ehdotus uudeksi käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin koko maassa olisi 25-30 käräjäoikeutta nykyisten 54 käräjäoikeuden sijasta. Käräjäoikeuden tuomiopiirin asukasmäärän tuli olla vähintään 100 000 asukasta.

Työryhmä ehdottaa, että käräjäoikeuksia olisi tulevaisuudessa 25. Niistä 21:ssä olisi yli 100 000 asukasta. Tavoitetta ei saavutettaisi Ahvenanmaan, Lapin, Kajaanin ja Porvoon käräjäoikeuksissa. Työryhmän tavoitteena oli myös, että käräjäoikeuksissa olisi vähintään 10 tuomaria. Näiltä osin tavoite toteutuisi samalla tavalla kuin väestön osalta.

Kussakin maakunnassa olisi pääosin yksi käräjäoikeus. Poikkeuksina olisivat Lapin maakunta, jossa on kaksi käräjäoikeutta ja Uusimaa, jossa on viisi käräjäoikeutta. Ylivieskan käräjäoikeus käsittäisi Keski-Pohjanmaan maakunnan ja osia Pohjois-Pohjanmaan maakunnasta. Lisäksi Kymenlaakson maakuntaan kuuluva Pyhtään kunta kuuluisi maakuntarajasta poiketen Porvoon käräjäoikeuden tuomiopiiriin, jonka muut kunnat kuuluvat Itä-Uudenmaan maakuntaan.

Ehdotettavista käräjäoikeuksista 8 olisi kaksikielisiä, joista Vaasan käräjäoikeus olisi enemmistökieleltään ruotsinkielinen. Yksikielisistä käräjäoikeuksista Ahvenanmaan käräjäoikeus olisi ruotsinkielinen ja muut suomenkielisiä. Ehdotuksella ei olisi vaikutusta saamenkielisten asemaan.

Työryhmä ehdottaa, että käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa. Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteuttaminen kestäisi käytännössä useita vuosia. Siirtymävaiheen aikana useissa käräjäoikeuksissa lakkaava käräjäoikeus

JUVAN KUNTA	OTE PÖYTÄKIRJASTA

JAKELU	Oikeusministeriö

Kunnanhallitus	§ 7	07.01.2008
toimisi väliaikaisena sivukansliana. Käräjäoikeuksien uudet tuomio-piirit tulisi työryhmän käsityksen mukaan toteuttaa samaan aikaan, kun kiinteistö- ja kiriaamisasiat siirretään käräjäoikeuksilta Maanmittauslaitokselle.

Tarvittavaksi henkilöstömääräksi arvioitiin yhteensä 1 767 henkilötyövuotta. Näistä 27 % olisi tuomareita, 7 % notaareita, 51 % kanslia-henkilöstöä ja 15 % haastemiehiä. Henkilöstön määrä vähenisi arvion mukaan yhteensä 94 henkilöllä. Vähennys tulee työryhmän näkemyksen mukaan toteuttaa luonnollisen poistuman kautta ilman irtisanomisia.

Työryhmämietintö 2007:12 on tutustumista varten käytettävissä ja saatavissa kunnanvirastosta arkistonhoitajalta.

Kunnanjohtaja:	Kunnanhallitus päättää lausuntonaan ilmoittaa, ettei Juvan kunnalla tässä vaiheessa ole huomautettavaa mietinnön johdosta. Kunnanhallitus kuitenkin ilmoittaa kunnan edelleen olevansa valmis varaamaan tarvittavat toimintatilat käräjäoikeuden istuntoja varten.

Päätös:	Kunnanhallitus hyväksyi esityksen yksimielisesti.
Otteen oikeaksi todistaa:
Juvalla 16.1.2008 Liitteet:
Päätöksen täytäntöönpano:	Pöytäkirjanpitäjä Eskoiokko

Toimeenpantavaksi Lausuntoa varten Tiedoksi